การจดบริษัทจำกัดหรือห้างหุ้นส่วนจำกัด ขึ้นอยู่กับประเภทของธุรกิจของคุณ แต่โดยส่วนใหญ่แล้วที่ปรึกษาในการจัดตั้งบริษัทมักจะแนะนำให้เจ้าของธุรกิจจดบริษัทมากกว่า ด้วยเหตุผลต่อไปนี้   1. จดบริษัทมีความน่าเชื่อถือมากกว่า          คนส่วนใหญ่มักรู้สึกว่า ห้างหุ้นส่วนจำกัดมักจะเป็นการดำเนินธุรกิจแบบครอบครัว และรู้สึกว่าบริษัทจำกัด มีความมั่นคงและน่าเชื่อถือมากกว่า ดังนั้น หากธุรกิจของคุณต้องติดต่อกับผู้คนจำนวนมาก และต้องการ เพิ่มความน่าเชื่อถือและความมืออาชีพให้กับธุรกิจ การจดทะเบียนบริษัทจะเป็นสิ่งที่ตอบโจทย์คุณมากกว่า 2. ความรับผิดชอบการขาดทุนของบริษัท            หากคุณเลือกจดทะเบียนบริษัท และธุรกิจของคุณขาดทุน คุณจะต้องรับผิดชอบแค่หุ้นที่คุณลงทุนไปเท่านั้น หากเกิดการฟ้องร้องภายหลังทรัพย์สินส่วนตัวของคุณจะไม่ถูกดึงมาข้องเกี่ยวด้วย แต่หากคุณจดห้างหุ้นส่วนจำกัด ความรับผิดชอบของคุณจะขึ้นอยู่กับประเภทการลงทุน ดังนี้        - หุ้นส่วนไม่จำกัดความรับผิดชอบ (หุ้นส่วนผู้จัดการ) : คุณต้องรับผิดชอบนอกเหนือจากเงินที่ลงทุนไปด้วย        - หุ้นส่วนจำกัดความรับผิดชอบ (หุ้นส่วนทั่วไป) : คุณจะต้องรับผิดชอบแค่ในส่วนที่ลงทุนไปเท่านั้น ไม่ต้องรับผิด ชอบเกินกว่าที่ลงทุนไป 3. ระยะเวลา                 หลายคนมักจะคิดว่าการจดทะเบียนมีความยุ่งยากและต้องใช้เวลามากกว่าการจดห้างหุ้นส่วนจำกัด แต่ในความเป็นจริงแล้ว ปัจจุบันการจดทะเบียนบริษัทใช้ระยะเวลาเท่ากับการจดห้างหุ้นส่วนจำกัด คือ 1 วันเท่านั้น